CELEX: 31992R3816
Language: sl
Date: 1992-12-28 00:00:00
Title: Uredba Sveta (EGS) št. 3816/92 z dne 28. decembra 1992 o odpravi mehanizma nadomestil v trgovini med Španijo in drugimi državami članicami ter s tem povezanih ukrepov v sektorju sadja in zelenjave

Pomembno pravno obvestilo

|

31992R3816

Uradni list L 387 , 31/12/1992 str. 0010 - 0011 finska posebna izdaja: poglavje 3 zvezek 47 str. 0045  švedska posebna izdaja: poglavje 3 zvezek 47 str. 0045 

		Uredba Sveta (EGS) št. 3816/92z dne 28. decembra 1992o odpravi mehanizma nadomestil v trgovini med Španijo in drugimi državami članicami ter s tem povezanih ukrepov v sektorju sadja in zelenjaveSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Akta o pristopu Španije in Portugalske in zlasti člena 89(2) Akta,ob upoštevanju predloga Komisije,ob upoštevanju mnenja Evropskega parlamenta [1],ker je zaradi dokončanja notranjega trga dne 1. januarja 1993 zaželeno, da se odstranijo vse trgovinske ovire ne samo med državami članicami Skupnosti v sestavi z dne 31. decembra 1985, ampak tudi, kolikor je le mogoče, med temi državami članicami in novimi državami članicami;ker je zaščito trgov držav članic Skupnosti v sestavi z dne 31. decembra 1985, možno zagotoviti z vzdrževanjem dopolnilnega trgovinskega mehanizma za najbolj občutljive španske proizvode; ker je prilagajanje najbolj ranljivih struktur teh držav članic mogoče pospešiti z vzpostavitvijo posebnih akcijskih programov; ker je zato treba odpraviti mehanizme nadomestil za sadje in zelenjavo, ki so bili uvedeni s členom 152(1) Akta o pristopu, katerih uporaba in nadzor bi bila po odpravi notranjih meja v Skupnosti zelo težavna;ker izkušnje kažejo na neučinkovito rabo ukrepov za zaščito španskega trga, določenih v členu 152(3) Akta o pristopu;ker je torej treba odpraviti veljavnost zgoraj navedenih ukrepov in zaradi jasnosti preklicati Uredbo Sveta (EGS) št. 3709/89 z dne 4. decembra 1989 o določitvi splošnih pravil za izvajanje Akta o pristopu Španije in Portugalske v zvezi z mehanizmom nadomestil za uvoz sadja in zelenjave s poreklom iz Španije [2];ker je zaradi posledičnega obsežnega vključevanja španskega trga v trg Skupnosti ustrezno, da se za Španijo uporablja skupna raven institucionalnih cen,SPREJEL NASLEDNJO UREDBO:Člen 1Mehanizem, ki ga je vzpostavil člen 152(1) Akta o pristopu Španije in Portugalske, in določbe člena 152(3) se ne uporabljajo več.Člen 21. Komisija prispeva k financiranju akcijskega programa, ki ga v obdobju treh let predložijo in izpeljejo francoske, italijanske in grške oblasti, katerega namen v zvezi s sektorjem sadja in zelenjave je prestrukturirati sektorje sadja in zelenjave, ki jih je odprava prehodnih ukrepov najbolj prizadela.2. Program iz odstavka 1 se predloži Komisiji pred 31. marcem 1993 in ga Komisija odobri pred njegovo izvedbo.3. Kot del intervencijskih ukrepov je udeležba Skupnosti v ukrepih iz odstavka 1 naslednja:- 75 % izdatkov, ki jih za intervencijo nosijo države članice,- za obdobje treh let od datuma odobritve programa,- v okviru skupnega zneska 100 milijonov ECU,- pod pogojem, da zadevni ukrepi niso hkrati upravičeni do drugih ukrepov Skupnosti.4. Izvedbene določbe za uporabo te uredbe se sprejmejo, po potrebi, v skladu s postopkom iz člena 33 Uredbe (EGS) št. 1035/72 z dne 18. maja 1972 o skupni ureditvi trga za sadje in zelenjavo [3].Člen 3Od 1. januarja 1993 naprej se v Španiji uporabljajo skupne osnovne in odkupne cene.Člen 4Uredba (EGS) št. 3709/89 se razveljavi.Člen 5Ta uredba začne veljati 1. januarja 1993.Ta uredba je v celoti zavezujoča in se neposredno uporablja v vseh državah članicah.V Bruslju, 28. decembra 1992Za SvetPredsednikJ. Gummer[1] Mnenje, podano dne 18. decembra 1992 (še ni objavljeno v Uradnem listu).[2] UL 363, 31.12.1989, str. 3.[3] UL L 118, 20.5.1972, str. 1. Uredba, kakor je bila nazadnje spremenjena z Uredbo (EGS) št. 1156/92 (UL L 122, 7.5.1992, str. 3).--------------------------------------------------